Uanset om du har en stor eller lille garage, så kan gulvet hurtigt blive ret beskidt – især i et land som Danmark, hvor det regner og sner store dele af året. Nogle er ligeglade, mens andre gerne vil have, at garagen fremstår pæn. Hvis du hører til sidstnævnte grupper er du sandsynligvis interesseret i at vide, hvordan du vasker gulv i din garage.
Svaret afhænger lidt af, hvilken type af gulv, du har derinde. En nyere garage har sandsynligvis et epoxygulv, som er kendt for at være både slidstærkt og pænt med sin blanke overfalde. Fordelen ved dette gulv er blandt andet, at man ganske nemt kan rengøre det.
Har du et epoxygulv kan du sagtens bruge din almindelige gulvvasker, som en af dem fra listen over de bedste gulvvaskere øverst på siden her. Du skal dog være opmærksom på, at det kan være noget hø, hvis der eksempelvis ligger olie på gulvet, da det kan sætte sig fast i gulvvaskerens puder og børster, og være svært at få af – selv ved en vask.
Du kan også bruge en højtryksrenser, men du skal være opmærksom på, at der ikke efterlades stående vand op ad vægge eller sokler, da det kan give vandskader. Men til rensning af selve gulvet, kan det også sagtens gå.